cyanic-selkie/wikianc huggingface dataset:
তাল প্ররোহ
এটি বাংলার বিভিন্ন অঞ্চলে লক্ষ্মী পূজায় নৈবেদ্য হিসাবে ব্যবহৃত হয় এবং কাঁচাও খাওয়া হয়।
সারসংক্ষেপ
তারা পানাই কিঝাংগু  বা পানাম কিঝাংগু  হিসাবে পরিচিত হয় (பனம் கிழங்கு) এ তামিল এবং তামিল বা গ্যাগুলি বা গানগুলো মধ্যে তেলুগু ।
প্লাস্টিকের পোশাক
ডান|থাম্ব| [[পলিভিনাইল ক্লোরাইড|পিভিসি প্যান্ট প্লাস্টিকের পোশাকের উদাহরণ]] প্লাস্টিক পোশাক হল পিভিসির মতো প্লাস্টিকের নমনীয় পাত থেকে তৈরি পোশাক। এটি প্লাস্টিক-ভিত্তিক কৃত্রিম তন্তর বোনা কাপড়, যেমন পলিয়েস্টার থেকে তৈরি পোশাকের থেকে আলাদা। নমনীয় প্লাস্টিকের জলরোধী কাপড় থেকে সৃষ্ট বৃষ্টি-সুরক্ষা পোশাক তৈরির প্রায় পর থেকেই প্লাস্টিকের পোশাক বিদ্যমান।
ব্যবহার
আধুনিক পোশাকে সাধারণত নমনীয় প্লাস্টিক সামগ্রী ব্যবহার হয়, সেগুলি নমনীয় প্লাস্টিকের পাত এবং প্লাস্টিকের বস্ত্র উভয় আকারেই পাওয়া যায়। যেগুলি আগে ধাতু, হাড়, রাবার বা অন্যান্য উপকরণ দিয়ে তৈরি হত, সেগুলি এখন শক্ত প্লাস্টিকের উপাদান দিয়েও তৈরি হয়। উদাহরণস্বরূপ বলা যেতে পারে বোতাম, কলার স্টিফেনার (কলারকে দৃঢ় করে) এবং জিপ ফাস্টেনার (দৃঢ়ভাবে আবদ্ধ করে)। চটি জুতায় প্লাস্টিকের উপাদান ব্যাপকভাবে ব্যবহৃত হয়। প্লাস্টিক সামগ্রী সাধারণত প্রতিরক্ষামূলক পোশাকেও ব্যবহৃত হয়।
প্লাস্টিকের পোশাকের অনেক সামগ্রী একক ব্যবহারের জন্য উৎপাদিত হয়, যেমন পলিথিন বর্ষাতি, ল্যাবরেটরি কোট এবং কিছু পিপিই সামগ্রী।
এছাড়াও পোশাক হিসেবে প্লাস্টিকের কেনাকাটা করার ব্যাগ এবং আবর্জনা ব্যাগ পরিধান করার ফ্যাশন প্রবণতা আছে, প্লাস্টিকের ব্যাগ এবং ফেলা ছড়া জিনিস দিয়ে তৈরি পোশাক এখন ফ্যাশনের একটি অঙ্গ।
বৈশিষ্ট্য
প্লাস্টিকের পোশাক গরম আবহাওয়ায় ব্যায়ামের জন্য খুব একটা উপযুক্ত নয়। এটি ত্বকে উচ্চ আপেক্ষিক আর্দ্রতা তৈরি করে যা ত্বকের পৃষ্ঠ থেকে আর্দ্রতার বাষ্পীভবনকে বন্ধ করে, হ্রাস করে বা কিছু ক্ষেত্রে বাষ্পীভবনের ফলে শীতলতাকে প্রতিরোধ করে।
অন্যান্য প্লাস্টিকের সামগ্রীগুলির মতো, প্লাস্টিকের পোশাক সাধারণত জৈব-বিক্ষয়যোগ্য নয় এবং এটি প্লাস্টিক দূষণের দিকে নিয়ে যেতে পারে।
প্রথম জগন্নাথ শেখর
প্রথম জগন্নাথ শেখর পঞ্চকোট রাজ্য শাসনকারী শেখর রাজবংশের নবম রাজা ছিলেন।
সংক্ষিপ্ত পরিচিতি
প্রথম জগন্নাথ শেখর পঞ্চকোট রাজ্য শাসনকারী শেখর রাজবংশের অষ্টম রাজা অনিরুদ্ধ শেখরের জ্যেষ্ঠ পুত্র ছিলেন। তিনি ৩৭৯ খ্রিষ্টাব্দ হতে ৩৯৪ খ্রিষ্টাব্দ পর্য্যন্ত রাজ্য শাসন করেন। উদ্ধব শেখর নামক তার এক পুত্র ছিল।
সুনয়নী দেবী
সুনয়নী দেবী (১৮ই জুন ১৮৭৫-২৩শে ফেব্রুয়ারি ১৯৬২) একজন খ্যাতিমান ভারতীয় বাঙালি চিত্রশিল্পী। সুনয়নী দেবী জন্ম গ্রহণ করেন কলকাতা তথা ভারতের সম্ভ্রান্ত ঠাকুর পরিবারে। তিনি স্বশিক্ষিত শিল্পী, কোন প্রথাগত প্রশিক্ষণ তিনি নেননি কারো থেকেই। বরং, তার শিল্পী ভাইদের যথা অবনীন্দ্রনাথ, জ্ঞানেন্দ্রনাথ ও সমরেন্দ্রনাথ ঠাকুরের থেকে অনুপ্রাণিত হয়ে তিনি ছবি আঁকা শুরু করেন ৩০ বছর বয়সে। তার বিবাহ হয় রাজা রামমোহন রায়ের নাতি রজনীমোহন চট্টোপাধ্যায়র সঙ্গে মাত্র ১২ বছর বয়সে।
জন্ম ও পরিবার
১৮৭৫ সালের ১৮ই জুন সুনয়নী দেবী ভারতের সম্ভ্রান্ত ঠাকুর পরিবারের গুণেন্দ্রনাথ ঠাকুর ও সৌদামিনী দেবীর ঘরে জন্মগ্রহণ করেন । গুণেন্দ্রনাথ ঠাকুরের ছিলেন প্রিন্স দ্বারকানাথ ঠাকুরের প্রপৌত্র এবং মহর্ষি দেবেন্দ্রনাথ ঠাকুরের তৃতীয় ভ্রাতা গিরীন্দ্রনাথ ঠাকুরের কনিষ্ঠ পুত্র। সে দিক থেকে কবিগুরু রবীন্দ্রনাথ ঠাকুর তার পিতৃব্য ছিলেন। বারো বছর বয়সে রজনীমোহন চট্টোপাধ্যায়ের সঙ্গে তিনি বিবাহ সূত্রে আবদ্ধ হন। চিত্রশিল্প বা শিল্পের যে কোন আঙ্গিকেই  তার কোন প্রথাগত শিক্ষা না থাকা সত্ত্বেও তিনি একজন নারী হিসেবে যে শিল্প ক্ষেত্রে তার কাজ সুসম্পাদিত করেন সে তথ্য পার্থ মিত্রের বই 'দ্য ট্রায়াম্ফ অফ মর্ডানিজম্ : ইন্ডিয়া'জ্ আর্টিস্ট অ্যান্ড দ্য অ্যাভান্ট্ গ্রেড' (১৯২২-১৯৪৭) থেকে জানতে পারি ।
চিত্র শৈলী এবং বিষয়
'বেঙ্গল আর্ট স্কুল' এর একজন প্রকৃত প্রাচীন চিত্রশিল্পী হওয়ার অনুপ্রেরণায় তিনি লোক পট আঁকেন যা ঠাকুর বাড়ির মহিলাদের মধ্যে খুবই প্রচলিত ও গৃহস্থালিসংক্রান্ত বিষয় ছিল।
গ্লোবাল বাউলিয়ানা
গ্লোবাল বাউলিয়ানা একটি প্রকাশিতব্য বাংলা ব্যান্ড সঙ্গীত অ্যালবাম। এটা মাকসুদ ও ঢাকা ব্যান্ডের চতুর্থ স্টুডিও অ্যালবাম। এগারোটি গানের এই এ্যালবামটি ২০১৯ সালে প্রকাশের পরিকল্পনা রয়েছে। ১৩ অক্টোবর, ২০১৯ তারিখে মাকসুদ ও ঢাকা ব্যান্ডের দলনেতা মাকসুদুল হক তার অফিসিয়াল ফেসবুক পেজে এই এ্যালবাম প্রকাশের ঘোষণা দেন। ২০১৬ সাল হতে অ্যালবামের কাজ শুরু হয়। মাকসুদ ও ঢাকা ব্যান্ডের সদস্যরা ছাড়াও এই অ্যালবামে অতিথি হিসেবে এলিটা করিম, মুশাররাত জাহান আঁচল ও সিজে রেসির সমন্বয়ে গঠিত সমবেত বিহঙ্গকূজন দল ক্রিড এগেইনস্ট গ্রিড বিভিন্ন গানে কন্ঠ দিয়েছেন।
বিশেষত্ব ও ধরন
এই অ্যালবামের গানে জলবায়ুর পরিবর্তন, পরিবেশ এবং বর্তমান সামাজিক অবস্থাকে মূল উপজীব্য হিসেবে তুলে ধরা হবে এবং এ সংক্রান্ত আটটি গান থাকবে। এই গানগুলি লিখেছেন ব্যান্ডের দলনেতা মাকসুদুল হক। এছাড়াও লালন সাঁই, আজম খান ও বব মার্লে র তিনটি গান থাকবে। বব মার্লে'র গানটি হবে ইংরেজি গানের বাংলা ভাবানুবাদ। গানগুলো হবে রেগে, জ্যাজ, ব্লুজ, ফোক ফিউশন, দক্ষিণ এশিয়ার শাস্ত্রীয় সঙ্গীত ধাঁচের।
সংগীত প্রযোজনা
মৌলিক গানগুলির সঙ্গীত আয়োজন করেছেন মাকসুদ ও ঢাকা ব্যান্ডের সদস্যরা। সেকান্দার আহমেদ খোকা বেজ গিটার, ফজলুল হোক মন্টু ড্রামস, ইকরামুল হক শাকিল লিড গিটার, গোলাম রাব্বি সোহাগ কি-বোর্ড এবং শাকিব খান মিমো রিদম গিটার বাজিয়েছেন। এছাড়াও সঙ্গীত আয়োজনে এক্সোফোন, ট্রমবোন, ট্রাম্পেট ব্যবহার করা হয়েছে।
মুক্তিলাভ
প্রাথমিকভাবে তিনটি গানের মিউজিক ভিডিও প্রকাশ করার পরিকল্পনা রয়েছে।
ইয়ালাময়া কেন্দ্র
কিছু নিয়মিত অনুষ্ঠান যেমন মাসিক শাস্ত্রীয় সঙ্গীতের অনুষ্ঠান (নেপালি মাসের প্রতি ২য় দিন) এবং সাপ্তাহিক ব্যক্তিত্ব বিকাশ কর্মশালা এই স্থানে অনুষ্ঠিত হয়।
এটি রাতো বাঙ্গালা স্কুল এবং মদন পুরস্কার পুস্তকালয় কেন্দ্রের সাথে সংযুক্ত।
উদ্ধব শেখর
উদ্ধব শেখর পঞ্চকোট রাজ্য শাসনকারী শেখর রাজবংশের দশম রাজা ছিলেন।
সংক্ষিপ্ত পরিচিতি
উদ্ধব শেখর পঞ্চকোট রাজ্য শাসনকারী শেখর রাজবংশের নবম রাজা প্রথম জগন্নাথ শেখরের পুত্র ছিলেন। তিনি ৩৯৪ খ্রিষ্টাব্দ হতে ৪১১ খ্রিষ্টাব্দ পর্য্যন্ত রাজ্য শাসন করেন। অনন্ত শেখর নামক তার এক পুত্র ছিল।
মুহাম্মদ ইয়াওয়ার আলী
মুহাম্মদ ইয়াওয়ার আলী (জন্ম: ২৩ অক্টোবর ১৯৫৬) একজন পাকিস্তানি ফকীহ যিনি লাহোর হাইকোর্টের (এলএইচসি) ৪৬তম প্রধান বিচারপতি হিসাবে দায়িত্ব পালন করেছিলেন।
সৈয়দ আরশাদ আলী
সৈয়দ আরশাদ আলী (জন্ম: ১০ এপ্রিল ১৯৭১) একজন পাকিস্তানি আইনবিদ। তিনি পেশোয়ার হাইকোর্টের ১৬ই জুন ২০১৭সাল থেকে বিচারপতি ছিলেন।
প্রাথমিক জীবন এবং শিক্ষা
আলি ১৯৭১ সালের ১০ এপ্রিল সোয়াবি জেলা য় জন্মগ্রহণ করেছিলেন। তিনি ১৯৯৩ সালে পেশোয়ার বিশ্ববিদ্যালয়ের সাথে যুক্ত খাইবার আইন কলেজ থেকে এলএলবি ডিগ্রি নিয়েছিলেন।
বিচারিক কেরিয়ার
তিনি ১৯৯৬ সালে হাইকোর্টের আইনজীবী হিসাবে নিবন্ধিত হন। ২০০৭ অবধি তিনি পেশোয়ারে অবস্থিত একটি আইন সংস্থা "আফ্রিদি, শাহ ও মিনাল্লাহ" এর সাথে কাজ করেছিলেন। পরে তিনি পেশোয়ারে নিজস্ব সংস্থা শুরু করেন এবং এর নামকরণ করেন "সৈয়দ আরশাদ আলী ও সহযোগী"। ২০১২ সালে, তিনি সুপ্রিম কোর্টের আইনজীবী হিসাবে অনুশীলন শুরু করেছিলেন। তিনি আজীবন সুপ্রিম কোর্ট আইনজীবী সমিতির সদস্য হন। তিনি পেশোয়ার হাইকোর্ট আইনজীবী সমিতির সদস্য এবং পেশোয়ার বার অ্যাসোসিয়েশন, জেলা আদালতের সদস্য ছিলেন। আইনজীবী হিসাবে, তিনি ব্যাংক, হাসপাতাল এবং বিশ্ববিদ্যালয়গুলির প্রতিনিধিত্বমূলক বিশেষজ্ঞ ছিলেন। তিনি ১৬ই জুন, ২০১৭ সালে অতিরিক্ত বিচারক হিসাবে পেশোয়ার হাইকোর্টে (পিএইচসি) যোগদান করেছিলেন। তিনি ৩১ মে ২০১৯ এ পিএইচসি বেঞ্চের স্থায়ী সদস্য হন।
মুসা
thumb| মুসার হাতে লাঠি, একটি ১৫শ শতাব্দীর পারসিক ক্ষুদ্রচিত্র, জারতস্কি জাদুঘর
মুসা বিন ইমরান (موسی بن عمران), যিনি যিহূদীয়-খ্রীষ্টীয় ঐতিহ্যে মোশি নামে পরিচিত, হলেন ইসলাম অনুসারে আল্লাহর একজন নবী ও রসুল যিনি পবিত্র কুরআনে সর্বাধিকবার আলোচিত হয়েছেন এবং তার নাম ১৩৬ বার উদ্ধৃত হয়েছে।
কুরআনে মুসা (আলাইহিস সালাম) নাম অন্য নবীদের তুলনায় বেশি উল্লেখ করা হয়েছে। ধারণা করা হয় যে মুসা (আলাইহিস সালাম)  ১২০ বছর বেচে ছিলেন। হযরত মুসা আলাইহিস সালামের সম্প্রদায়ের নাম ছিল বনী ইসরাঈল। বলা হয় তার মোজেজাসমূহ বিগত অন্যান্য নবী-রসূলগণের তুলনায় সংখ্যায় বেশি, প্রকাশের বলিষ্ঠতার দিক দিয়েও ছিল অধিক।
মিশর ত্যাগ
একদিন মূসা(আলাইহিস সালাম) যখন নগরীতে প্রবেশ করলো, সম্ভবতঃ তা ছিল মধ্যাহ্ন কাল, যখন মিশরের ব্যবসা বাণিজ্য কিছুক্ষণের জন্য বন্ধ থাকে। অথবা সময় কালটি ছিল রাত্রিকাল - যখন শহরের আধিবাসীরা সুপ্তির কোলে আশ্রয় গ্রহণ করে। সূরা আল কাসাসের ১৮ নম্বর আয়াতের বর্ণনা অনুসারে শেষের বর্ণনাটিই অধিক প্রযোজ্য মনে হয়। নগরীতে প্রবেশ করে তিনি দুই ব্যক্তিকে লড়াই করতে দেখলেন। এদের একজন ছিল তার নিজ (ইহুদি) দলের এবং অন্য জন তার শত্রু (মিশরবাসী) দলের। মূসার (আলাইহিস সালাম) উদ্দেশ্য ছিল মিশরবাসীকে আঘাত করে ইহুদীকে মুক্ত করার। কিন্তু ঘটনা চক্রে মিশরবাসীটি মূসা (আঃ)র এক ঘুষিতেই মৃত্যুবরণ করে। তিনি এতে দুঃখিত ও অনুতপ্ত হয়ে পড়েন এবং আল্লাহ্‌র নিকট ক্ষমা প্রার্থনা করেন এবং আল্লাহ তাকে ক্ষমা করলেন। তিনি প্রতিজ্ঞা করেন যে, তিনি ভবিষ্যতে কখনও অপরাধীদের সাহায্য করবেন না। পরের দিন মূসা (আলাইহিস সালাম) যখন ভীত-শঙ্কিত অবস্থায় সে নগরীতে প্রবেশ করেন। সূরা আল কাসাসের ১৮ নম্বর আয়াতে উল্লেখ করেনঃঅতঃপর তিনি প্রভাতে উঠলেন সে শহরে ভীত-শঙ্কিত অবস্থায়। হঠাৎ তিনি দেখলেন, গতকল্য যে ব্যক্তি তার সাহায্য চেয়েছিল, সে চিৎকার করে তার সাহায্য প্রার্থনা করছে। মূসা(আলাইহিস সালাম) তাকে বললেন, তুমি তো একজন প্রকাশ্য পথভ্রষ্ট ব্যক্তি। তিনি দেখতে পারলেন যে, গতকাল যে ব্যক্তি তার সাহায্য চেয়েছিল, সে চিৎকার করে তার সাহায্য প্রার্থনা করছে। কিন্তু মূসা(আলাইহিস সালাম) তাকে সাহায্যের জন্য আগ্রহ বোধ করলেন না কারণ তিনি আল্লাহ্‌র নিকট প্রতিজ্ঞা করেছিলেন যে, তিনি ভবিষ্যতে কখনও অপরাধীদের সাহায্য করবেন না। মূসা(আলাইহিস সালাম) অত্যন্ত ক্রুদ্ধ বোধ করেন। তিনি আবার ধারণা করলেন যে মিশরবাসীটিই অন্যায়ভাবে ইহুদিটিকে মারধর করছে, তিনি ব্যাপারটিতে হস্তক্ষেপ করতে পুনরায় মনস্ত করলেন। "উভয়ের শত্রু" অর্থাৎ মূসা(আলাইহিস সালাম) এবং ইহুদিটির শত্রু মিশরবাসীটি। মিশরবাসীটি পূর্বের সম্পূর্ণ ঘটনাটি অবগত ছিল। তখন সে বলল, গতকাল তুমি যেভাবে এক ব্যক্তিকে হত্যা করেছিলে, সে রকম আমাকেও কি হত্যা করতে চাও? তুমি তো একজন স্বেচ্ছাচারী ছাড়া আর কিছু নও। আর তুমি সর্বদা ন্যায়ের ও শান্তির কথা বল। যদি তুমি সত্যবাদী হও তবে পৃথিবীতে শান্তি পাওয়া স্থাপন করবে। মিশরবাসীকে হত্যার গুজব চর্তুদ্দিকে রটনা হয়েছিল যা শেষ পর্যন্ত রাজপ্রাসাদেও পৌছে যায়। সেখানে ফেরাউনের সভাসদেশ্যবর্গের সভাতে মূসা (আঃ)এর জন্য মৃত্যুদন্ডের আদেশ ধার্য করা হয়। মূসা (আঃ) উপলব্ধি করতে পারলেন যে, রাজপ্রাসাদ বা নগরী এমনকি ফেরাউনের রাজত্বের সীমানার মধ্যে তার জীবন নিরাপদ নয়। সুতরাং তিনি স্বেচ্ছায় নির্বাসনের মনস্ত করলেন। কিন্তু কোথায় যাবেন জানেন না। প্রচন্ড মানসিক উদ্বেগ ও উত্তেজনা তাঁকে অস্থির করে তোলে। তিনি একান্তভাবে সেই পরম করুণাময়ের নিকট প্রার্থনা করেন, যার ফলে তিনি শান্তি লাভ করেন, এবং উদ্বেগ থেকে মুক্ত হন। অতঃপর তিনি মাদইয়ান দিকে যাত্রা শুরু করেন এবং যাত্রার পূর্বে আল্লাহ্‌র নিকট অনুগ্রহ প্রার্থনা করেন। তফসীরকারগণ বর্ণনা করেন, এই সফরে মূসা (আঃ) -এর সাথে খাদ্য ছিল বৃক্ষপত্র। হযরত ইবনে-আব্বাস বলেন, এটা ছিল মূসা (আঃ)  -এর সর্বপ্রথম পরীক্ষা। তার পরীক্ষাসমহের বিবরণ কোরআনের ২০ নম্বর সূরা আত ত্বোয়া-হা -তে বর্ণিত হয়েছে।
মাদইয়ান
প্রাচীন কালে, যারা মরুভূমি অতিক্রম করতো, তদের যাত্রাপথে একমাত্র উদ্দেশ্য থাকতে নির্দিষ্ট লক্ষ্যে পৌছানোর জন্য পথের মরূদ্যান বা কূপের নিকট পৌছানো। কারণ তা হলে গাছের ছায়াতে সূর্যের প্রচন্ড তাপ থেকে শরীরকে সুশীতল করা কূপের পানি প্রচন্ড তৃষ্ণাকে নিবারণ করা যায়, সর্বোপারি মরুভূমির জনশূন্যতা থেকে রক্ষা পেয়ে মানুষের সঙ্গ লাভ করা যায়।
মূসা(আলাইহিস সালাম) শেষ পর্যন্ত মাদইয়ানের একটি মরূদ্যানে পৌছাতে সক্ষম হলেন, কিন্তু তিনি ছিলেন পথশ্রমে ক্লান্ত ও তৃষ্ণার্থ, সুতরাং স্বাভাবিকভাবে তিনি পানি পান করার জন্য আগ্রহী ছিলেন। কিন্তু কুপে তখন একদল রাখাল তাদের জন্তুদের পানি পান করাচ্ছিল। এ সময়ে তিনি লক্ষ্য করেন যে দুজন রমণীদ্বয় তাদের পশুপালকে আগলিয়ে রেখেছে, তাদের পশুদের পানি পান করানোর জন্য। তখন মূসা রমণীদ্বয়কে জিজ্ঞেস করলেন, তোমাদের কি ব্যাপার? তোমরা তোমাদের পশুপালকে আগলিয়ে দাড়িয়ে আছ কেন? অন্যদের ন্যায় কূপের কাছে এনে পানি পান করাও না কেন? তারা জওয়াব দিল, আমাদের অভ্যাস এই যে, আমরা পুরুষের সাথে মেলামেশা থেকে আত্মরক্ষার জন্য পশুপালগুলোকে পানি পান করাই না, যে পর্যন্ত তারা কূপের কাছে থাকে। তারা চলে গেলে আমরা পশুপালগুলোকে পানি পান করাই। রমণীদ্বয় এটাও বলল যে, আমাদের পিতা অতিশয় বৃদ্ধ। তিনি একাজ করতে পারেন না। তাই আমরা করতে বাধ্য হয়েছি। অতঃপর মূসা (আঃ) রমণীদ্বয়ের প্রতি দয়াপরবশ হয়ে কূপ থেকে পানি তুলে তাদের পশুপালগুলোকে পান করিয়েছিলেন। কোন কোন রেওয়ায়েতে আছে, রাখালদের অভ্যাস ছিল যে, তারা জন্তুদেরকে পানি পান করানোর পরে একটি ভারী পাথর দ্বারা কূপের মুখ বন্ধ করে দিত। ফলে রমণীদ্বয় তাদের উচ্ছিত পানি পান করাত। এই ভারী পাথরটি দশ জনে মিলে স্থানান্তরিত করত। কিন্তু মূসা (আলাইহিস সালাম) একাকী পাথরটি সরিয়ে দেন এবং কূপ থেকে পানি উত্তোলন করেন। সম্ভবতঃ এ কারণেই রমণীদ্বয়ের একজন মূসা  (আঃ) সম্পর্কে পিতার কাছে বলেছিল, সে শক্তিশালী। মূসা(আলাইহিস সালাম)  সাত দিন থেকে কোনকিছু আহার করেননি। তখন এক বৃক্ষের ছায়ায় এসে আল্লাহ্‌ তাআলার সামনে নিজের অবস্থা ও অভাব পেশ করলেন। এটা দোয়া করার একটা সূক্ষ পদ্ধতি। রমণীদ্বয় নির্দিষ্ট সময়ের পূর্বেই বাড়ি পৌছে গেলে বৃদ্ধ পিতা এর কারণ জিজ্ঞেস করলেন। কন্যাদ্বয় ঘটনা খুলে বলল। পিতা দেখলেন, লোকটি অনুগ্রহ করেছেন; তাকে এর প্রতিদান দেয়া উচিত। তাই তিনি কন্যাদ্বয়ের একজনকে তাকে ডেকে আনার জন্যে প্রেয়ণ করলেন। মূসা(আলাইহিস সালাম) যখন সবেমাত্র বিশ্রাম নিচ্ছিলেন, সে সময় বালিকাটি লজ্জাজড়িত পদক্ষেপে সেখানে পৌছল। এতেও ইঙ্গিত আছে যে, পর্দার নিয়মিত বিধানাবলী অবতীর্ণ না হওয়া সত্ত্বেও সতী রমণীগণ পুরুষের সাথে বিনাদ্বিধায় কথাবার্তা বলত না। প্রয়োজনবশতঃ সেখানে পৌছে বালিকাটি লজ্জা সহকারে কথা বলেছে। বালিকাটি বণীতভাবে বললেনঃ "আপনি আমাদের জন্য যা করেছেন, তার জন্য আমার পিতা আপনার কাছে কৃতজ্ঞ। তিনি আপনাকে ব্যক্তিগতভাবে কৃতজ্ঞতা জ্ঞাপনের জন্য এবং পারিশ্রমিক দেবার জন্য ডেকেছেন।" তাফসীরে আরোও বলা হয়েছে যে, মূসা (আলাইহিস সালাম) তার সাথে পথ চলার সময় বললেন, তুমি আমার পশ্চাতে চল এবং রাস্তা বলে দাও। বলাবাহুল্য, বালিকাটি প্রতি দৃষ্টিপাত থেকে বেঁচে থাকাই ছিল এর লক্ষ্য। সম্ভবতঃ এ কারণেই বালিকাটি তার সম্পর্কে পিতার কাছে বিশ্বস্ততার সাক্ষ্য দিয়েছিল। এই বালিকাদ্বয়ের পিতা কে ছিলেন, এ সম্পর্কে তফসীরকারকগণ মতভেদ করেছেন। কিন্তু কোরআনের আয়াতসমূহ থেকে বাহ্যতঃ এ কথাই বোঝা যায় যে, তিনি ছিলেন হযরত শোয়ায়ব (আঃ)।
মাদইয়ান ত্যাগ
যখন হযরত মূসা(আলাইহিস সালাম) দশ বছর পূর্ণ করলেন, তখন হযরত শোয়ায়ব  (আঃ) -এর কাছে আরয় করলেনঃ এখন আমি জননী ও ভগ্নির সাথে সাক্ষাতের উদ্দেশে মিসর যেতে চাই। ফেরাউনের সিপাহীরা তাঁকে গ্রেফতার ও হত্যার জন্যে খোঁজ করছিল। এ আশঙ্কার কারণেই তিনি মিসর ত্যাগ করেছিলেন। দীর্ঘদিন অতীবাহিত হওয়ার ফলে এখন সে আশঙ্কা অবশিষ্ট নেই। শোয়ায়ব  (আঃ) তাঁকে স্ত্রী অর্থাৎ, নিজের কন্যাসহ কিছু অর্থকড়ি ও আসবাবপত্র দিয়ে বিদায় দিলেন। পথিমধ্যে শাম অঞ্চলের শাসকদের পক্ষ থেকে বিপদাশঙ্কা ছিল, তাই তিনি পরিচিত পথ ছেড়ে অখ্যাত পথ অবলম্বন করলেন। তখন ছিল শীতকাল। স্ত্রী ছিলেন অন্তঃসত্ত্বা এবং তার প্রসবকাল ছিল নিকটবর্তী। সকাল-বিকাল যে কোন সময় প্রসবের সম্ভাবনা ছিল। রাস্তা ছিল অপরিচিত। তাই তিনি মরু অঞ্চলে পথ হারিয়ে তূর পর্বতের পশ্চিমে ও ডান দিকে চলে গেলেন। গভীর অন্ধকার। কনকনে শীত। বরফসিক্ত মাটি। এ দুর্যোগ-মুহূর্তে স্ত্রীর প্রসব বেদনা শুরু হয়ে গেল। মূসা (আঃ)  শীতের কবল থেকে আত্মরক্ষার্থে আগুন জ্বালাতে চাইলেন। কিন্তু তিনি আগুন জ্বালাতে ব্যর্থ হলেন। হঠাৎ তিনি দেখলেন, তূর পর্বতে আগুলে দেখতে পেলেন। সেটা ছিল প্রকৃতপক্ষে নূর। তিনি পরিবারবর্গকে বললেনঃ তোমরা এখানেই অবস্থান কর। আমি আগুন দেখেছি। সম্ভবতঃ আগুনের কাছে কোন পথপ্রদর্শক ব্যক্তিও পেতে পারি, যার কাছ থেকে পথের সন্ধান জানতে পারব। পরিবারবর্গের মধ্যে স্ত্রী যে ছিলেন, তা তো সুনিশ্চিত। কোন কোন রেওয়ায়েত থেকে জানা যায় যে, কোন খাদেমও সাথে ছিল। তাকে উদ্দেশ করেও সম্বোধন করা হয়েছে। আবার কোন কোন রেওয়ায়েত আছে যে, কিছুসংখ্যক লোক সফর সঙ্গীও ছিল, কিন্তু পথ ভুলে তিনি তাদের কাছ থেকে বিচ্ছিন্ন হয়ে পড়েন।
নবুওয়ত লাভ
বাহ্‌রে-মুহীত, রূহুল-মা'আনী ইত্যাদি গ্রন্থে আছে, হযরত মূসা এই গায়বী আওয়াজ চতুর্দিক থেকে সমভাবে শ্রবণ করেন। তার কোন দিক নির্দিষ্ট ছিল না। শুনেছেনও অপরূপ ভঙ্গিতে; শুধু কানে নয়, সমস্ত অঙ্গ- প্রত্যঙ্গ দ্বারা শুনেছেন। এটা ছিল একটা মু'জেযার মতই। আওয়াজের সারমর্ম ছিল এই যে, যে বস্তুকে তুমি আগুন মনে করছ, তা আগুন নয়- আল্লাহ্‌ তাআলার জ্যোতি। এতে বলা হয়, আমিই তোমার পালনকর্তা। রূহুল-মা'আনী মুসনাদে বরাতে ওয়াহাবের রেওয়ায়েতে বর্ণিত রয়েছে যে, মূসা (আঃ)কে যখন 'ইয়া মূসা ' শব্দ প্রয়োগে আওয়াজ দেয়া হয়, তখন তিনি 'লাব্বায়েক' (হাজির আছি) বলে জওয়াব দেন এবং বলেন যে, আমি আওয়াজ শুনছি। কিন্তু কোথা থেকে আওয়াজ দিচ্ছেন, তা জানি না। আপনি কোথায় আছেন? উত্তরে বলা হলঃ আমি তোমার উপরে, সামনে, পশ্চাতে ও তোমার সাথে আছি। অতঃপর মূসা (আঃ) আরয করলেনঃ আমি স্বয়ং আপনার কালাম শুনেছি, না আপনার প্রেরিত কোন ফেরেশতার কথা শুনেছি? জওয়াব হলঃ আমি নিজেই তোমার সাথে কথা বলছি। সূরা আত ত্বোয়া-হা -এর ১২ নম্বর আয়াতে আল্লাহ্‌ তাআলা উল্লেখ করেনঃআমিই তোমার পালনকর্তা, অতএব তুমি জুতা খুলে ফেল, তুমি পবিত্র উপত্যকা তুয়ায় রয়েছ। জুতা খোলার নির্দেশ দেয়ার এক কারণ এই যে, স্থানটি ছিল সম্ভ্রম প্রদর্শনের এবং জুতা খুলে ফেলা তার অন্যতম আদব। দ্বিতীয় কারণ এই যে, কোন কোন রেওয়ায়তে থেকে জানা যায়, মূসা (আঃ) -এর পাদুকাদ্বয় ছিল মৃত জন্তুর চর্মনির্মিত। হযরত আলি, হাসান বসরী ও ইবনে জুরায়জ থেকে প্রথমোক্ত কারণই বর্ণিত আছে। তাদের মতে মূসার পদদ্বয় এই পবিত্র উপত্যকার মাটি স্পর্শ করে বরকত হাসিল করুক এটাই ছিল জুতা খুলে রাখার উপকারিতা। হাদীসে রয়েছে, রসূলুল্লাহ্‌ (সঃ) বশীর ইবনে খাসাসিয়াকে কবরস্থানে জুতা পায়ে হাঁটতে দেখে বলেছিলেনঃতুমি যখন এ জাতীয় সম্মানযোগ্য স্থানে অতিক্রম কর, তখন জুতা খুলে নাও। সূরা আত ত্বোয়া-হা -এর ১৪ থেকে ১৬ নম্বর আয়াতে আল্লাহ্‌ তাআলা হযরত মূসাকে ধর্মের সমুদয় মূলনীতি শিক্ষা দেয়া হয়েছে; আর্থাৎ তাওহিদ, রেসালাত ও পরকাল; এবং তিনি বলেছেনঃ আমিই আল্লাহ আমি ব্যতীত কোন ইলাহ নেই। অতএব আমার এবাদত কর এবং আমার স্মরণার্থে নামায কায়েম কর। কেয়ামত অবশ্যই আসবে, আমি তা গোপন রাখতে চাই; যাতে প্রত্যেকেই তার কর্মানুযায়ী ফল লাভ করে। সুতরাং যে ব্যক্তি কেয়ামতে বিশ্বাস রাখে না এবং নিজ খাহেশের অনুসরণ করে, সে যেন তোমাকে তা থেকে নিবৃত্ত না করে। নিবৃত্ত হলে তুমি ধবংস হয়ে যাবে। এখানে নামাযের নির্দেশে করা হয়েছে। কিন্তু নামাযকে পৃথকভবে উল্লেখ করার কারণ এই যে, নামায সমস্ত এবাদতের সেরা এবাদত। হাদীসের বর্ণনা অনুযায়ী নামায ধর্মের স্তম্ভ, ঈমানের নূর এবং নামায বর্জন কাফেরদের আলামত। কেয়ামতের ব্যাপারটি আল্লাহ্‌ তাআলা সব সৃষ্টজীবের কাছ থেকে গোপন রেখেছেন; এমনকি পয়গম্বর ও ফেরেশ্তাতাদের কাছ থেকেও। হযরত মূসা (আঃ)কে লক্ষ্য করে সতর্ক করা হয়েছে যে, তুমি কাফের ও বেঈমানদের কথায় কেয়ামত সম্পর্কে অসাবধানতার পথ বেছে নিয়ো না তাহলে তা তোমার ধ্বংসের কারণ হয়ে যাবে।
অনন্ত শেখর
অনন্ত শেখর পঞ্চকোট রাজ্য শাসনকারী শেখর রাজবংশের একাদশ রাজা ছিলেন।
মুসা
মু'জেযা
অতঃপর আল্লাহ্‌ তাআলা বললেনঃ তোমার ডান হাতে ওটা কি? মূসা (আঃ) বললেনঃ এটা আমার লাঠি। আমি এর উপর ভর দেই। এর দ্বারা আঘাত করে আমার ছাগপালের জন্যে বৃক্ষপত্র ঝেড়ে ফেলি এবং এর দ্বারা আমার অন্যান্য কাজও উদ্ধার হয়। আল্লাহ্‌ তাআলা বললেনঃ একে মাটিতে নিক্ষেপ কর। মূসা (আঃ)  আল্লাহ্‌ তাআলা নির্দেশে তা মাটিতে নিক্ষেপ করার পর তা সাপে পরিনত হলো এবং নড়াচড়া করতে লাগলো। এই সাপ সম্পর্কে কোরআন পাকের এক জায়গায় ছোট ও সরু সাপ বলা হয়েছে। অন্য জায়গায় একে অজগর ও বৃহৎ মোটা সাপ বলা হয়েছে। সম্ভবতঃ এটি যেখানে যে রূপ আকৃতি ধারণের প্রয়োজন হতো সে রূপ ধারণের আকৃতি ধারণ করতে সক্ষম ছিল। ইমাম কুরতুবীর বর্ণনা অনুযায়ী এটি চিকন সাপের ন্যায় দ্রুতগতি সম্পন্ন ছিল বলে 'জান্নুন' বলা হতো। লোকেরা দেখে ভীষণভাবে ভীত হতো বলে 'ছওবানুন' বলা হতো। অতঃপর আল্লাহ্‌ তাআলা বললেনঃ এখন তোমার লাঠিটি হতে নেয়, ভয় করনো না। আমি একে পূর্বের অবস্থায় ফিরিয়ে দেব। হযরত মূসা (আঃ)  কে দেওয়া আল্লাহ্‌ তাআলার দ্বিতীয় মু'জেযা হল তার উজ্জ্বল হাত। ইবনে-আব্বাস (রা.) থেকে বর্ণিত আছে আল্লাহ্‌ তাআলা বললেনঃ তোমার হাত বগলের নীচ রেখে যখন বের করবে, তখন তা সূর্যের ন্যায় ঝলমল করতে থাকবে। স্বীয় রসূলকে দু'টি বিরাট মু'জেযার অস্ত্র দ্বারা সুসজ্জিত করার পর আদেশ করা হয়েছে যে, এখন উদ্ধত ফেরাউনকে ঈমানের দাওয়াত দেয়ার জন্যে চলে যাও।
অনন্ত শেখর
সংক্ষিপ্ত পরিচিতি
অনন্ত শেখর পঞ্চকোট রাজ্য শাসনকারী শেখর রাজবংশের দশম রাজা উদ্ধব শেখরের পুত্র ছিলেন। তিনি ৪১১ খ্রিষ্টাব্দ হতে ৪৪৫ খ্রিষ্টাব্দ পর্য্যন্ত রাজ্য শাসন করেন। চতুর্ভুজ শেখর, অবনীভদ্র শেখর ও হরিনাথ শেখর নামক তার তিন পুত্র ছিল। তিনি একজন ধার্মিক ও দানবীর শাসক ছিলেন।
মুসা
পাঁচটি বিষয়ে দোয়া
হযরত মূসা (আ.) যখন খোদায়ী কালামের গৌরব অর্জন করলেন এবং নবুওয়ত ও রেসালাতের দায়িত্ব লাভ করলেন, তখন নিজ সত্তা ও শক্তির উপর ভরসা ত্যাগ করে স্বয়ং আল্লাহ্‌ তাআলারই দারস্থ হলেন। তাই তিনি আল্লাহ্‌ তাআলার দরবারে পাঁচটি বিষয়ে দোয়া করলেন।
প্রথম দোয়া
হে পরওয়ারদেগার, আমার বক্ষ উম্মোচন করে দিন এবং এতে এমন প্রশস্ততা দান করুন যেন নবুওয়তের জ্ঞান বহন করার উপযোগী হয়ে যায়। ঈমানের দাওয়াত মানুষের কাছে পৌছানোর ক্ষেত্রে তাদের পক্ষ থেকে যে কটু কথা শুনতে হয়, তা সহ্য করাও এর অন্তর্ভুক্ত।
দ্বিতীয় দোয়া
"আমার কাজ সহজ করে দিন।" আল্লাহ্‌ তাআলা যদি ইচ্ছা করেন, তবে কারও জন্যে কঠিনতর ও গুরুতর কাজ সহজ করে দেন এবং তিনি ইচ্ছা করলে সহজতর কাজ কঠিন হয়ে যায়। একারণেই হাদীসে মুসলমানদেরকে এই দোয়া শিক্ষা দেয়া হয়েছে। তারা নিজেদের কাজের জন্য আল্লাহ্‌র কাছে এভাবে দোয়া করবেঃ "হে আমার আল্লাহ্‌, প্রত্যেক কঠিন কাজ সহজ করার ব্যাপারে আমাদের প্রতি অনুগ্রহ করুন। কেননা, প্রত্যেক কঠিন কাজ সহজ করে দেয়া আপনার পক্ষে সহজ।"
তৃতীয় দোয়া
"আমার জিহবার জড়তা দূর করে দিন, যাতে লোকেরা আমার কথা বোঝতে পারে।" এ জড়তার কাহিনী এই যে, হযরত মূসা(আ.) দুগ্ধ পান করার যমানায় তার জননীর কাছেই ছিলেন এবং জননী ফেরাউনের দরবার থেকে দুধ পান করানোর ভাতা পেতে থাকেন। শিশু মুসা (আ.)দুধ ছেড়ে দিলে ফেরাউন ও তার স্ত্রী আছিয়া তাঁকে পালক পুত্ররূপে নিজেদের কাছে নিয়ে যায়। এ সময়েই একদিন শিশু মূসা  (আ.) ফেরাউনের দাড়ি ধরে তার গালে একটি চপেটাঘাত করেন। কোন কোন রেওয়ায়েতে আছে, তিনি একটি ছড়ি হাতে নিয়ে খেলা করছিলেন। এক সময় ছড়ি দ্বারা তিনি ফেরাউনের মাথায় আঘাত করে বসেন। ফেরাউন রাগান্বিত হয়ে তাঁকে হত্যা করার ইচ্ছা করে। স্ত্রী আছিয়া (আ.) বললেনঃ রাজাধিরাজ ! আপনি অবুঝ শিশুর অপরাধ ধরবেন না। সে তো এখনও ভাল-মন্দের পার্থক্যও বোঝে না। আপনি ইচ্ছা করলে পরীক্ষা করে দেখতে পারেন। ফেরাউনকে পরীক্ষা করানোর জন্যে আছিয়া একটি পাত্রে জলন্ত অঙ্গার ও অপর পাত্রে মণিমুক্তা এনে মূসা (আ.) -এর সামনে রেখে দিলেন। উদ্দেশ্য এই যে, সে অবুঝ শিশু। শিশুসুলভ অভ্যাস অনুযায়ী সে জলন্ত অঙ্গারটির উজ্জ্বল ও সুন্দর মনে করে তা ধারার জন্যে হাত বাড়াবে। মণিমুক্তার চাকচিক্য শিশুদের দৃষ্টি আকর্ষণ করার মত হয় না। এতে ফেরাউন বোঝতে পারবে যে, সে যা করেছে, অজ্ঞতাবশতঃ করেছে। কিন্তু এখানে কোন সাধারণ শিশু ছিল না; ছিলেন আল্লাহ্‌র ভাবী রসূল যাঁর স্বভাব-প্রকৃতি জন্মলগ্ন থেকেই অনন্যসাধারণ হয়ে থাকে। মূসা (আ.) আগুনের পরিবর্তে মণিমুক্তাকে ধরার জন্য হাত বাড়াতে চাইলেন, কিন্তু জিবরাঈল তার হাত অগ্নিস্ফুলিঙ্গের পাত্রে রেখে দিলেন এবং মূসা   (আঃ) তথক্ষণাৎ আগুনের স্ফুলিঙ্গ তুলে মুখে দিলেন। ফলে তার জিব্বা পুড়ে গেল। এতে ফেরাউন বিশ্বাস করল যে, মূসা (আ.) এর এই কর্ম উদ্দেশ্যপ্রণোদিত নয়; এটা ছিল নিতান্তই বালকসুলভ অজ্ঞতাবশতঃ। এই ঘটনা থেকেই মূসা (আ.) -এর জিহবায় এক প্রকার জড়তা সৃষ্টি হয়ে যায়। এটা দূর করার জন্যেই মূসা  দোয়া করেন।
চতুর্থ দোয়া
"আমার পরিবারবর্গ থেকেই আমার জন্যে একজন উযীর করুন।" এই চতুর্থ দোয়া রেসালাতের করণীয় কাজ আনজম দোয়ার জন্যে উপায়াদি সংগ্রহ করার সাথে সম্পর্ক রাখে।
পঞ্চম দোয়া
হযরত মূসা (আ.) তার প্রথম দোয়ায় প্রথমে অনির্দিষ্টভাবে বলেছেন যে, আমার পরিবারবর্গ থেকেই আমার জন্যে একজন উযীর করুন। অতঃপর নির্দিষ্ট করে বলেছেন যে, আমি যাকে উযীর করতে চাই, তিনি আমার ভাই হারূন -যাতে রেসালাতের গুরুত্বপূর্ণ বিষয়াদিতে আমি তার কাছ থেকে শক্তি অর্জন করতে পারি। হযরত হারূন (আঃ) হযরত মূসা (আ.) থেকে তিন অথবা চার বছরের বয়োজ্যেষ্ঠ ছিলেন এবং তিন বছর পূর্বেই মৃত্যুবরণ করেন। মূসা (আ.) যখন এই দোয়া করেন, তখন মিসরে অবস্থান করছিলেন। আল্লাহ্‌ তাআলা মূসা (আ.) এর দোয়ার ফলে তাঁকেও পয়গম্বর করে দেন। ফেরেশতার মাধ্যমে তিনি মিসেরই এ সংবাদ প্রাপ্ত হন। মূসা  (আ.)-কে যখন মিসরে ফেরাউনকে দাওয়াত দেয়ার জন্যে প্রেরণ করা হয়, তখন হারূন (আ.) -কে মিসরের বাইরে এসে তাঁকে অভ্যর্থনা করার জন্যে আদেশ দেয়া হয়। তিনি তাই করেন।
চাঁদনী বার
চাঁদনী বার হল মধুর ভান্ডারকর পরিচালিত ২০০১ সালের ভারতীয়, হিন্দি ভাষার অপরাধ চলচ্চিত্র। এটি পতিতাবৃত্তি, নৃত্য বার, গুলি এবং বন্দুকের অপরাধ সহ মুম্বই সমাজবিরোধী জগতের কঠিন জীবনকে চিত্রিত করেছে। ছবিতে তাবু এবং অতুল কুলকর্ণী মুখ্য চরিত্রে অভিনয় করেছিলেন। এতে আরও অভিনয় করেছিলেন অনন্যা খারে, রাজপাল যাদব, মিনাক্ষী সাহানী এবং বিশাল ঠক্কর। ছবিটি সমালোচকদের দ্বারা প্রশংসিত হয়েছিল এবং এটি চারটি জাতীয় চলচ্চিত্র পুরস্কার জিতেছিল।
ঘটনা
মমতাজ (তাবু) এক সাদাসিধা গ্রামীণ মহিলা, যার পরিবার সাম্প্রদায়িক দাঙ্গায় নিহত হয়েছিল। তার গ্রামটি পুড়ে ছাই হয়ে যাওয়ার পরে, সে তার মামার সাথে মুম্বাই চলে আসে, তার পরিবারের আর একমাত্র জীবিত সদস্য তার মামা। তারা মারাত্মকভাবে দরিদ্র। তার মামা তাকে চাঁদনী বারের বার নর্তকী হতে অনুরোধ করে এবং সে অস্বীকার করলে মানসিকভাবে তাকে পীড়ন করে। তাকে প্রতিশ্রুতি দেয় এই বলে যে এই কাজটি অস্থায়ী, যতক্ষণ না সে নিজে কোন চাকরি পাচ্ছে ততক্ষণের জন্য। মমতাজ লাজুক এবং এই কাজটি করতে তার ঘৃণা হচ্ছিল, তবুও সে নিজের ওপর জোর ক'রে, নাচ এবং প্রেমের ভান করা শুরু করল। কিন্তু তার মামা নিজের কথা রাখার কোন চেষ্টাই করেনি; সে মমতাজের উপার্জনে জীবনযাপন করা শুরু করল, মদ্যপান করে টাকা উড়িয়ে দিল, এবং সে কখনই চাকরি পায় নি। এক রাতে, মদ্য পান করার পরে এবং বার নর্তকীদের নাচ দেখার পরে, মমতাজের মামা তাকে ধর্ষণ করে। মমতাজ উন্মত্তপ্রায় হয়ে অন্য নর্তকীদের সব বলে ফেলে। যদিও তারা তাকে সান্ত্বনা দেয়, মমতাজ এক কঠিন সত্যের সম্মুখীন হয় যখন সে বুঝতে পারে যে বারে থাকা আরও অনেক নর্তকীরই সমান বিরক্তিকর এবং বেদনাদায়ক গল্প রয়েছে। সে নিজেকে টেনে তোলে এবং বারে নিজের কাজে নিজেকে নিমগ্ন করে।
অবশেষে, মমতাজ পট্টিয়া সাওয়ান্ত (অতুল কুলকর্ণী) নামে এক গুন্ডার নজরে পড়ে। সে তাকে প্ররোচিত করার চেষ্টা করে এবং অবশেষে অর্থ প্রদান করে তাকে লাভ করতে চায়। মমতাজ এই কাজে রাজী হয় না এবং পট্টিয়াকে তার ধর্ষণের কথা জানায়। ক্ষুব্ধ পট্টিয়া তার মামাকে হত্যা করে তাকে বিবাহ করে। মমতাজ বারে নাচা ছেড়ে দেয়, এবং পট্টিয়া তার অস্থির মেজাজ সত্ত্বেও দ্রুত অপরাধী পদের ওপর দিকে উঠে আসে। এই দম্পতি তাদের ছেলে অভয় এবং কন্যা পায়েলকে নিয়ে সুখী জীবন কাটাচ্ছিল। মমতাজ অভয় ও পায়েলকে শিক্ষিত করার ইচ্ছা প্রকাশ করে, এবং তার নৃত্য দুনিয়া ও পাট্টিয়ার গুন্ডা দুনিয়া থেকে অনেক দূরে থাকে।
পট্টিয়া নিজের আচরণ এবং মেজাজের ফলে নিজেকে সামলাতে না পেরে একজন পুলিশের চরকে হত্যা করে ফেলে, এর ফলস্বরূপ সে অপরাধ দুনিয়ায় বন্ধু এবং যোগাযোগ হারিয়ে বসে। সে পুলিশের লক্ষ্যে পরিণত হয়। মুম্বাইয়ের বিভিন্ন গুন্ডাদের 'নির্মূল' করার অভিযানে সে ধরা পড়ে এবং তাকে হত্যা করা হয়। ধীরে ধীরে শোকার্ত মমতাজের অর্থের সঞ্চয় শেষ হয়ে আসে এবং শীঘ্রই সে বুঝতে পারে যে পট্টিয়া প্রচুর পরিমানে ঋণ রেখে গেছে। আয়ের কোনও উৎস না থাকায় সে আবার চাঁদনী বারে ফিরে যেতে বাধ্য হয়।
অনেক বছর পেরিয়ে গেছে এবং মমতাজ এখনও চাঁদনী বারে কাজ করে: এখন সেখানে সে পরিচারিকা। সে অভয় এবং পায়েলের জন্য একটি স্থিতিশীল পরিবেশ দিয়েছে, তারা এখন কিশোর বয়স্ক। মমতাজ তার সন্তানদের স্কুলে ভাল করতে উৎসাহ দেয়, যাতে তারা তাদের চারপাশের অপরাধ জগৎ থেকে দূরে সরে যেতে পারে। অভয় পড়াশুনায় খুব ভালো এবং ক্লাসে ভাল ফল করে, কিন্তু হঠাৎ করেই তার একদল ঝামেলাবাজ এবং জালিয়াতদের সাথে বন্ধুত্ব হয়। মমতাজ সতর্ক করা সত্ত্বেও, সে তার বন্ধুদের সাথে মেলামেশা চালাতে থাকে। একদিন অভয় ও তার দলকে তোলা আদায়ের অভিযোগে পুলিশ গ্রেপ্তার করে এবং কিশোর কারাগারে আটক করে। যদিও সে ঐ অপরাধের অংশ ছিল না, পট্টিয়ার পুত্র হওয়ার ফলে পুলিশকে তার নির্দোষিতার আবেদনকে উপেক্ষা করে। জেলের মধ্যে, একজোড়া বয়স্ক কয়েদী অভয়কে ধর্ষণ করে।
মমতাজ পুলিশের সাথে কথা বলার চেষ্টা করে, কিন্তু কোনও ফল হয়নি। সে কিছু প্রভাবশালী ব্যক্তির সাথে দেখা করে, যাদের পুলিশে যোগাযোগ রয়েছে এবং তারা অভয়ের মুক্তির ব্যবস্থা করতে পারে। তারা তাকে সাহায্য করতে রাজি হয় কিন্তু উচ্চ মূল্যের বিনিময়ে। তাকে সেই অর্থ দুদিনেরও কম সময়ে তাদের দিতে হবে। কোন উপায় না দেখে মমতাজ নিজের দেহ বিক্রি করে টাকা যোগাড় করে। তখনও টাকা কম পড়ছিল। মায়ের দুর্দশা দেখে, পায়েল চাঁদনী বারে নর্তকীর কাজ নেয় এবং মা কে টাকা এনে দেয়।
অর্থের যোগাড় হয়ে গেলে মমতাজ অভয়কে ছাড়িয়ে আনে। কিন্তু সে লক্ষ করে যে অভয় আর কয়েক দিন আগের মত একই সুখী ছেলে নেই। পরিবর্তে, সে শীতল, নির্মম হয়ে গেছে এবং প্রতিশোধ নেওয়ার চেষ্টা করছে। অভয় অপরাধ জগতে সংযোগ তৈরি করে এবং একটি বন্দুক পায়। সেই বন্দুক দিয়ে সে তার ধর্ষণকারী ছেলেদুটিকে হত্যা করে। মমতাজ ঘটনাস্থলে এসে তার পুত্রকে হত্যাকারী দেখতে পায়, সে বিধ্বস্ত হয়ে পড়ে।
এর পরে ইঙ্গিত দেওয়া হয়েছে যে পায়েল তার মায়ের পদচিহ্ন অনুসরণ করতে চলেছে, এবং অভয় আরও একটি পট্টিয়া হতে চলেছে।
আমরা বাঙালী
আমরা বাঙালী প্রখ্যাত দার্শনিক প্রভাতরঞ্জন সরকার কর্তৃক প্রতিষ্ঠিত; ভারতের একটি বাঙালি রাজনৈতিক দল। ভরতীয় রাজনীতিতে উত্তর-পূর্ব ভারতে বাঙালিদের বিরুদ্ধে বয়ানবাজির প্রতিক্রিয়া হিসেবে এই দলটি গঠন করা হয়। ৮০'র দশকের মধ্যভাগে দলটি কিছুদিনের জন্য সংবাদ শিরোনামে জায়গা করে নেয়; এমনকি সীমান্তবর্তী জেলাগুলোর কয়েকটি পঞ্চায়েত নির্বাচনে জয়লাভও করে। বর্তমানে, আমরা বাঙালী দলটি দার্জিলিং গোর্খাদের নতুন রাজ্য গোর্খাল্যান্ড গঠনের দাবির বিরুদ্ধে বিক্ষোভ প্রদর্শন সহ বিভিন্ন আন্দোলনের সঙ্গে জড়িত। এটি আসামের জাতীয় নাগরিক পঞ্জী ও নাগরিকত্ব (সংশোধন) আইন, ২০১৯-এর প্রতিবাদ করেছিল।
আমরা বাঙালীর রাজনৈতিক মতাদর্শ মূলত প্রভাতরঞ্জন সরকারের সামাজিক-অর্থনৈতিক ও রাজনৈতিক দর্শন প্রগতিশীল ব্যবহারিক তত্ত্ব -এর উপর আধারিত অর্থনৈতিক গণতন্ত্রের ধারণা ভিত্তিক ।  পশ্চিমবঙ্গে দলটি সংগঠিত হলেও, অন্যান্য রাজ্য যেগুলোতে বৃহৎ বাঙালি জনগোষ্ঠী বসবাস করে যেমন, ত্রিপুরা, বিহার, উড়িষ্যা, আসাম ও ঝাড়খণ্ডে দলটির উপস্থিতি বর্তমান। ১৯৮০-এর দশকে ত্রিপুরায় পাহাড়ি জাতিগোষ্ঠীর সঙ্গে বাঙালিদের উত্তেজনা ছড়িয়ে পড়ার করাণে দলটি জয়ী হয় ও বিধানসভায় প্রবেশ করে; এবং এটিই এই দলের একমাত্র রাজনৈতিক সাফল্য।
পশ্চিমবঙ্গে, আমরা বাঙালী দলটি রেলওয়ে স্টেশনের বোর্ড ভাংচুর এবং অনেক স্থানের ইংরেজি ও হিন্দি নামগুলো কালো আলকাতরা দিয়ে মিটিয়ে দিয়েছে যাতে বাংলা নামটিই দেখা যায়।
ত্রিপুরা রাজ্যের বাসিন্দা ভুবন বিজয় মজুমদার ছিলেন আমরা বাঙালী দলের একজন বিখ্যাত নেতা।
বাঙালীস্তান
বাঙালীস্তান হল আমরা বাঙালী কর্ত্তৃক প্রস্তাবিত ভারতবর্ষে বাঙালীদের জন্যে একটি পৃথক বাসভূমি এবং স্বয়ংসম্পূর্ণ সামাজিক-অর্থনৈতিক অঞ্চল । প্রকৃতপক্ষে, বাঙালীস্তান প্রতিষ্ঠার আন্দোলন প্রভাতরঞ্জন সরকারের সামাজিক-অর্থনৈতিক ও রাজনৈতিক দর্শন প্রগতিশীল ব্যবহারিক তত্ত্ব (প্রাউট)-এর উপর আধারিত একটি সমাজ আন্দোলন।  পূর্বে বহুবার বঙ্গভূমি তথা বাঙালীস্তান বিভক্ত হয়েছে। ভারতে সংগঠিত হওয়া মান্দাই গণহত্যাকান্ড, নেলি গণহত্যা ইত্যাদি বাঙালীদের বিরুদ্ধে অপরাধমূলক কর্মকাণ্ডের উদাহরণ। বাঙালীরা অত্যাচার, বঞ্চনা ও শোষণের হাত থেকে নিজেদের রক্ষা করতে ভারতবর্ষের বাঙালী অধ্যুষিত এলাকাগুলো (পশ্চিমবঙ্গ, আন্দামান ও নিকোবর দ্বীপপুঞ্জ, ত্রিপুরা, ইত্যাদি) নিয়ে বাঙালীস্তান পুনর্গঠনের দাবী রাখে।
দাবীসমূহ
আমরা বাঙালী দলের দাবীসমূহ:
লক্ষ্য ও উদ্দেশ্য
আমরা বাঙালীর লক্ষ্য ও উদ্দেশ্যগুলি হলো:
আমরা বাঙালির কিছু মৌলিক উপাদানগুলি যেমন, বাংলা ভাষা ও সংস্কৃতির প্রতি শ্রদ্ধাশীল সকল মতাদর্শিক মানুষদের সাথে বাংলার অঞ্চল পুনর্গঠন এবং এই অঞ্চলের একটি নতুন নাম "বাঙালীস্তান" প্রদানের প্রস্তাব করেছে।
জিওফ ডাইমক
জিওফ্রে ডাইমক (Geoff Dymock; জন্ম: ২১ জুলাই, ১৯৪৫) কুইন্সল্যান্ডের মেরিবোরায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৪ থেকে ১৯৮০ সময়কালে অস্ট্রেলিয়ার পক্ষে ২১ টেস্ট ও ১৫টি একদিনের আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন জিওফ ডাইমক। দলে তিনি মূলতঃ বামহাতি ফাস্ট-মিডিয়াম বোলিং করতেন।
২৬ জানুয়ারি, ১৯৭৪ তারিখে সফরকারী নিউজিল্যান্ডের বিপক্ষে টেস্ট অভিষেক ঘটে জিওফ ডাইমকের। অ্যাডিলেড ওভালে অনুষ্ঠিত ঐ টেস্টের দ্বিতীয় ইনিংসে ৫ উইকেট লাভের গৌরব অর্জন করেন। ঐ টেস্টে তার দল জয় পেয়েছিল।
টেস্টের ইতিহাসে তৃতীয় বোলার হিসেবে খেলায় প্রতিপক্ষের এগারো খেলোয়াড়কে আউট করতে পেরেছেন। এছাড়াও ছয়জন খেলোয়াড়ের একজনরূপে এ অবিশ্বাস্য অর্জনের সাথে নিজনামকে স্মরণীয় করে রেখেছেন তিনি।
ঘরোয়া আসরের ক্রিকেটে ১৯৮০ থেকে ১৯৮২ সময়কালে কুইন্সল্যান্ডের ৯টি খেলায় দলের অধিনায়কত্ব করেন।
গিডিওন হেইয়ের ভাষ্যমতে, "জিওফ ডাইমক এমন এক যুগে খেলেছিলেন যখন অস্ট্রেলিয়া দলে তুলনামূলকভাবে কম প্রতিভাধর ফাস্ট-বোলার ছিল ও আরও অধিক টেস্ট খেলতে পারতেন। সম্ভবতঃ নিজের অনাগ্রহতার কারণেই বুশরেঞ্জার্স দাড়িওয়ালা ক্রীড়াপ্রতিভা ৩৪ বছরবয়সে ১৯৭৯-৮০ মৌসুমে খেলার জগৎ থেকে নিজেকে দূরে সরিয়ে রাখেন। ভারতে এবং নিজদেশে ইংল্যান্ড ও ওয়েস্টইন্ডিজের বিপক্ষে তিনি বামহাতি সিমারের অপূর্ব দক্ষতার নিদর্শন স্বাক্ষর রেখেছেন। তাঁর অবিশ্রান্ত পরিশ্রমের ফসল।"
ঘরোয়া ক্রিকেট
১৯৭১-৭২ মৌসুমে প্রথম-শ্রেণীর ক্রিকেটে অভিষেক ঘটে জিওফ ডাইমকের। দক্ষিণ অস্ট্রেলিয়ার বিপক্ষে অনুষ্ঠিত ঐ খেলায় তিনি ৪/৩৪ বোলিং পরিসংখ্যান দাঁড় করিয়েছিলেন। পরের মৌসুমে ২৬.০৮ গড়ে ২৪ উইকেট পেয়েছিলেন তিনি। ১৯৭৩-৭৪ মৌসুমে ১৯.৮৮ গড়ে ৫১ উইকেট সংগ্রহ করে সুন্দর ঘরোয়া মৌসুম উদ্‌যাপন করেন তিনি।
আন্তর্জাতিক ক্রিকেট
১৯৭৩-৭৪ মৌসুমের গ্রীষ্মকালে নিউজিল্যান্ডের বিপক্ষে টেস্ট অভিষেক হয় তার। অ্যাডিলেডে সফরকারী নিউজিল্যান্ডের বিপক্ষে সিরিজের তৃতীয় টেস্টে টনি ডেলের স্থলাভিষিক্ত হন তিনি। অস্ট্রেলিয়ার দল নির্বাচকমণ্ডলী অনেক নতুন খেলোয়াড়কে পরীক্ষামূলকভাবে খেলায় অন্তর্ভুক্তি ঘটায়। ফলশ্রুতিতে, অ্যালান হার্স্ট ও অ্যাশলে উডককের সাথে তারও একযোগে অভিষেক ঘটে। খেলায় তিনি ২/৪৪ ও ৫/৫৮ লাভ করেন। অস্ট্রেলিয়া দল খুব সহজেই ইনিংস ও ৫৭ রানে জয় পায়।
নিউজিল্যান্ড সফর
১৯৭৪ সালে নিউজিল্যান্ড সফরের জন্য জিওফ ডাইমককে দলের সদস্য হিসেবে অন্তর্ভুক্ত করা হয়। সিরিজের প্রথম টেস্টে তিনি ৩/৭৭ লাভ করেছিলেন।
দ্বিতীয় টেস্টে তাকে বেশ প্রতিকূল অবস্থার মুখোমুখি হতে হয়েছিল। খেলায় তিনি ৩/৫৯ ও ৯/৮৪ লাভ করেন। দ্বিতীয় ইনিংসে তার ক্রীড়াশৈলী বেশ দূর্বলমানের হিসেবে প্রতীয়মান হয়। খেলায় নিউজিল্যান্ড দল অস্ট্রেলিয়ার বিপক্ষে প্রথমবারের মতো টেস্ট জয় করতে সক্ষম হয়েছিল। এরফলে ডাইমককে তৃতীয় টেস্টে খেলানো হয়নি।
১৯৭৪-৭৫ মৌসুমে টেস্ট দলে অন্তর্ভুক্তিতে সম্মুখসারিতে অবস্থান করছিলেন জিওফ ডাইমক।
গ্রীষ্মের শুরুতে ১৬.৮০ গড়ে ২০ উইকেট পেয়েছিলেন। তন্মধ্যে, সফরকারী ইংরেজ দলের বিপক্ষে পাঁচ উইকেট সংগ্রহ করার কৃতিত্ব দেখান। তবে, দল নির্বাচকমণ্ডলী ডেনিস লিলি, জেফ থমসন ও ম্যাক্স ওয়াকারকে তার তুলনায় প্রাধান্য দিয়েছিলেন। ঐ গ্রীষ্মে ২৩.৯৫ গড়ে ৪৬টি প্রথম-শ্রেণীর উইকেট পেয়েছিলেন তিনি। কিন্তু, জেফ থমসন আঘাত পাওয়ায় সিরিজের ৬ষ্ঠ টেস্টে তাকে দলে নেয়া হয়। তবে, ডাইমক ১/১৩০ পেলে অস্ট্রেলিয়া ইনিংসের ব্যবধানে পরাভূত হয়েছিল।
১৯৭৫-৭৬ মৌসুমে ধীরগতিতে অগ্রসর হন জিওফ ডাইমক। ৩১.৮৬ গড়ে ২২ উইকেট লাভ করেন। ফলে লিলি, থমসন, ওয়াকার ও গ্যারি গিলমোরের ন্যায় তারকা সমৃদ্ধ বোলারের অস্ট্রেলিয়া দলে অন্তর্ভুক্তির সুযোগ পাননি। তবে, পরবর্তী গ্রীষ্মকালে ২৪.৬৫ গড়ে ৩৪ উইকেট পান। তন্মধ্যে, দক্ষিণ অস্ট্রেলিয়ার বিপক্ষে ৫/২৪ লাভের প্রেক্ষিতে ১৯৭৭ সালের অ্যাশেজ সিরিজে গিলমোরের স্থলাভিষিক্ত হন তিনি।
অ্যাশেজ সিরিজ
ইংল্যান্ডে অবস্থানকালে জানা যায় যে, ক্যারি প্যাকারের ব্যবস্থাপনায় বিশ্ব সিরিজ ক্রিকেটে অংশগ্রহণের বাইরে থাকা সফরকারী দলের চারজন সদস্যের একজন ছিলেন তিনি। তাসমানিয়ায় ক্রিকেট খেলার জন্য প্রস্তাবনা পান। কিন্তু, গ্যারি কোজিয়ার ও থমসনের বিজ্ঞাপনী উদ্যোক্তা প্রতিষ্ঠান রেডিও স্টেশন ফোরআইপি থেকে প্রস্তাবনা পেলে তিনি তাসমানিয়ার প্রস্তাব প্রত্যাখ্যান করেন।
এ সফরের শুরুতে ৩১.২০ গড়ে ১৫ উইকেট পেলেও একমাত্র পেস বোলার হিসেবে তাকে কোন টেস্ট খেলানো হয়নি।
১৯৭৭-৭৮ মৌসুমের গ্রীষ্মকালে জাতীয় দল নির্বাচকমণ্ডলী কর্তৃক উপেক্ষিত হন। সফরকারী ভারত দলের বিপক্ষে কোন টেস্টে খেলানো হয়নি। এমনকি ওয়েস্ট ইন্ডিজ সফরের জন্যও তাকে মনোনীত করা হয়নি।
১৯৭৮-৭৯ মৌসুমে বেশ ভালোভাবে যাত্রা শুরু করেন। ভিক্টোরিয়ার বিপক্ষে ৫/৪৫ পান তিনি। এরফলে, দ্বিতীয় টেস্ট খেলার জন্য ডাইমককে মনোনীত করা হয়। তবে, খেলায় তিনি ১/৭২ ও ১/৫৩ পান। কিন্তু, তৃতীয় খেলায় তুলনামূলকভাবে ভালো করেন। ৩/৩৮ ও ২/৩৭ লাভের প্রেক্ষিতে অস্ট্রেলিয়ার জয়ে কিছুটা ভূমিকা রাখতে সমর্থ হন তিনি।
চতুর্থ টেস্টে ০/৩৪ ও ০/৩৫ পান তিনি। ফলশ্রুতিতে, পঞ্চম টেস্টে দলের বাইরে অবস্থান করতে হয় তাকে।
ইংল্যান্ডের বিপক্ষে একদিনের আন্তর্জাতিক খেলার জন্য রডনি হগের স্থলাভিষিক্ত হন। দ্বিতীয় ওডিআইয়ে খেলার শুরুতেই ২/২১ নিয়ে অস্ট্রেলিয়াকে খেলায় জয়লাভে প্রভূতঃ সহায়তা করেন। খেলায় তিনি ম্যান অব দ্য ম্যাচের পুরস্কার লাভ করেন।
শেফিল্ডের খেলায় ৬৭ তুলে প্রথম-শ্রেণীর খেলায় সর্বোচ্চ ব্যক্তিগত রান সংগ্রহ করেন তিনি।
পাকিস্তানের বিপক্ষে দ্বিতীয় টেস্টের মাধ্যমে পুনরায় জাতীয় দলে ফিরে আসেন। খেলায় তিনি ৩/৬৫ ও ১/৭২ নিয়ে অস্ট্রেলিয়ার বিজয়ে কিছুটা ভূমিকা রাখতে সমর্থ হন।
ভারত সফর
এরপর তিনি দলের সাথে ভারত গমন করেন। প্রথম টেস্টে ০/৬৫ পান তিনি। তবে তার ব্যাটিংয়ের কল্যাণে অস্ট্রেলিয়া দল টেস্ট ড্র করতে সমর্থ হয়েছিল।
দ্বিতীয় টেস্টে দলের বাইরে অবস্থান করেন। কিন্তু তৃতীয় টেস্টে ৫/৯৯ ও ৭/৬৭ নিয়ে দলকে জয় এনে দেন। এরফলে টেস্ট ক্রিকেটের ইতিহাসের তৃতীয় বোলার হিসেবে প্রতিপক্ষের ১১ ব্যাটসম্যানের সকলকে আউট করার বিরল কৃতিত্ব প্রদর্শনে সক্ষমতা দেখান। তার পূর্বে ১৯৫৬ সালে অস্ট্রেলিয়ার বিপক্ষে ইংরেজ অফ স্পিনার জিম লেকার ও পরবর্তীতে ১৯৬৫ সালে নিউজিল্যান্ডের বিপক্ষে ভারতীয় অফ স্পিনার শ্রীনিবাসরাঘবন ভেঙ্কটরাঘবন এ কৃতিত্ব অর্জন করেছিলেন।
চতুর্থ টেস্টে ৪/১৩৫ ও অপরাজিত ৩১ রান তুলেন। খেলাটি ড্রয়ে পরিণত হয়েছিল। পঞ্চম টেস্টে ২/৫৬ ও ৪/৬৩ ও ষষ্ঠ টেস্টে ২/৯৫ পেয়েছিলেন। ভারত সফরে তিনি ২৩.০৬ গড়ে ৩২টি প্রথম-শ্রেণীর উইকেট পেয়েছিলেন।
বিশ্ব সিরিজ পরবর্তী ক্রিকেট
বিশ্ব সিরিজ ক্রিকেট থেকে ফিরে আসার ডেনিস লিলি, জেফ থমসন ও লেন পাস্কো’র ন্যায় বোলার ফিরে আসলে ডাইমকের স্থানচ্যূতির সমূহ সম্ভাবনা দেখা দেয়। তবে, ঘরোয়া ক্রিকেটে চমৎকার ক্রীড়াশৈলী উপস্থাপনার প্রেক্ষিতে গ্রেগ চ্যাপেলের নেতৃত্বাধীন টেস্ট দলে তাকে রাখা হয় ও ওয়েস্ট ইন্ডিজের বিপক্ষে প্রথম টেস্ট খেলার সুযোগ পান।
পাকিস্তান ও ইংল্যান্ড সফর
১৯৮০ সালে পাকিস্তান সফরের জন্য জিওফ ডাইমক মনোনীত হন। স্পিন সহায়ক প্রথম টেস্টে তিনি মাত্র সাত ওভার বোলিং করেছিলেন। দ্বিতীয় টেস্টে ১/৪৯ ও তৃতীয় টেস্টে ০/৬৬ পান।
১৯৮০ সালে ইংল্যান্ড সফরে যান। এটিই তার সর্বশেষ টেস্ট ছিল। শতবার্ষিকী টেস্টে খেলার জন্য মনোনীত হন। কিন্তু খেলায় তাকে নেয়া হয়নি। এর বিপরীতে দুইজন স্পিনারকে দলে অন্তর্ভুক্ত করে অস্ট্রেলিয়া দল। তবে, ওডিআইয়ে অংশগ্রহণ করেন তিনি।
অবসর
১৯৮০-৮১ মৌসুমের শুরুতে ডাইমক ৩৫ বছর বয়সে পদার্পণ করেন। ঐ গ্রীষ্মে ৩৩.৬০ গড়ে ৩৩ উইকেট পেয়েছিলেন। তবে, টেস্ট পর্যায়ে লিলি, হগ, জিওফ লসন ও লেন পাস্কো সমৃদ্ধ বোলার থাকায় তাকে উপেক্ষা করা হয়। গ্রেগ চ্যাপেলের অনুপস্থিতিতে কুইন্সল্যান্ডের অধিনায়কত্ব করতেন তিনি।
বর্ণবাদের কারণে তৎকালীন নিষিদ্ধঘোষিত দক্ষিণ আফ্রিকায় ব্যক্তিগত ক্রিকেট সফরের জন্য চুক্তিবদ্ধ হন। কিন্তু, অস্ট্রেলিয়ান ক্রিকেট বোর্ডের আপত্তি থাকায় এ সফরটি বাতিল ঘোষিত হয়। ঐ সময়ে এসিবির সাথে চুক্তিবদ্ধ ১৮জন খেলোয়াড়ের অন্যতম ছিলেন তিনি।
১৯৮১-৮২ মৌসুমে কুইন্সল্যান্ডের খেলোয়াড়-ব্যবস্থাপক হিসেবে মনোনীত হন। ব্রিসবেনের স্যামফোর্ডে স্থানান্তরিত হলে দূরত্বজনিত কারণে প্রশিক্ষণ ও খেলায় বিরূপ প্রভাব ফেলার সম্ভাবনা দেখা দেয়। তবে, তিনি স্বাভাবিকভাবে খেলতে থাকেন ও গ্রেগ চ্যাপেলের অনুপস্থিতিকালীন দলের নেতৃত্ব দিতেন। এ সময়ে তার বোলিং অনেকাংশেই অকার্যকর হতে থাকে। ৪১.৭৭ গড়ে ২২ উইকেট পান তিনি। ঐ মৌসুম শেষে প্রথম-শ্রেণীর ক্রিকেট থেকে বিদায় নেন জিওফ ডাইমক।
ক্রিকেট থেকে অবসর নেয়ার পর তার উপার্জনের তেমন কোন ক্ষেত্র ছিল না। এমনকি বিদ্যালয় শিক্ষক হবারও সময় গত হয় তার। ১৯৮৩ সালে অর্ডার অব অস্ট্রেলিয়া পদকে ভূষিত করা হয়। এএলপি’র পক্ষ থেকে অ্যাশগ্রোভ আসনে নির্বাচনী প্রতিদ্বন্দ্বিতায় অবতীর্ণ হলেও সফলতার মুখ দেখেননি।
কুইন্সল্যান্ড রাজ্য দলের ব্যবস্থাপকের ভূমিকায় অবতীর্ণ হন। ১৯৮৪ সালে ওয়েস্ট ইন্ডিজ এবং ১৯৮৫ সালে ইংল্যান্ড সফরে সহকারী ব্যবস্থাপকের দায়িত্ব পালন করেন তিনি। ১৯৯৪ সালে কুইন্সল্যান্ড দলের কোচের জন্য আবেদন করলেও তা প্রত্যাখ্যাত হয়।
২০০৬ সালে ব্যাগি গ্রিন ক্যাপ নিলামে তোলার চেষ্টা চালান। কিন্তু, চাহিদামাফিক মূল্যে বিক্রয়ের জন্য ক্রেতাদের আকর্ষণ করতে পারেনি। ডাইমক কোচিং ক্লিনিক পরিচালনা করছেন।
১৯৬৭-এ ভারত
১৯৬৭-এ ভারতে হওয়া ঘটনাবলী।
টোবিয়াস স্টিলার
টোবিয়াস স্টিলার (জন্ম: ২ জুলাই ১৯৮১) হচ্ছেন হামবুর্গ ভিত্তিক একজন জার্মান ফুটবল রেফারি। তিনি হেসিয়ান ফুটবল এসোসিয়েশনের এসজি রোজেনহেয়ের হয়ে রেফারির দায়িত্ব পালন করেন। তিনি ফিফা এবং উয়েফার প্রথম বিভাগের রেফারি হিসাবে দায়িত্ব পালন করছেন।
জুমলা বিমানবন্দর
জুমলা বিমানবন্দর নেপালের একটি আভ্যন্তরীণ বিমানবন্দর, যেটি কর্ণালী প্রদেশের জুমলা জেলায় অবস্থিত।
বিমানবন্দরটি গড় সমুদ্রপৃষ্ঠ থেকে উচ্চতায় অবস্থিত।  এটিতে ০৯/২৭ হিসেবে মনোনীত অ্যাসফল্ট দিয়ে পাকা করা  রানওয়ে রয়েছে।
বাইয়াত
বাইয়াত (আরবি- بَيْعٌة ) শব্দটি একটি ইসলামিক পরিভাষা । এর অর্থ আনুগত্যের চুক্তি, আনুগত্যের শপথ ও আনুষ্ঠানিক আনুগত্য (সূত্র: আল মুজামুল ওয়াফী) ৷ এর মূলধাতু হলো (بيع) যার অর্থ বিক্রয় করা, লেনদেন করা, শপথ করা, চুক্তি করা ইত্যাদী । তবে, ইসলাম ধর্মে বাইয়াত বলতে শপথ পাঠ বা আনুগত্যের চুক্তিকে বুঝানো হয় ।
অভিধান অনুসারে
আরবী-ইংরেজি অভিধান “মু‘জামুল লুগাতুল আরাবীয়্যাহ” অনুসারে, বাইয়াতের( بَيْعٌ ) অর্থ লিখা হয়েছে
কুরআনের পরিভাষায়
কুরআনের পরিভাষায় বাইউন ( بَيْع ) শব্দের অনেক ব্যবহার রয়েছে -
১। বেচা-কেনা,ব্যবসা-বাণিজ্য অর্থ-
সুরা নুরের ৩৭ নং আয়াত,
رِجَالٌ لَّا تُلْهِيهِمْ تِجَارَةٌ وَلَا بَيْعٌ عَن ذِكْرِ اللَّهِ وَإِقَامِ الصَّلَاةِ وَإِيتَاء الزَّكَاةِ يَخَافُونَ يَوْمًا تَتَقَلَّبُ فِيهِ الْقُلُوبُ وَالْأَبْصَارُ“ অর্থঃ
এরা এমন লোক, যাদেরকে ব্যবসা- বাণিজ্য ও ক্রয়- বিক্রয় আল্লাহর স্মরণ থেকে, নামায কায়েম করা থেকে এবং যাকাত প্রদান করা থেকে বিরত রাখে না। তারা ভয় করে সেই দিনকে,যে দিন অন্তর ও দৃষ্টি সমুহ উল্টে যাবে।
يَا أَيُّهَا الَّذِينَ آمَنُوا إِذَا نُودِي لِلصَّلَاةِ مِن يَوْمِ الْجُمُعَةِ فَاسْعَوْا إِلَى ذِكْرِ اللَّهِ وَذَرُوا الْبَيْعَ ذَلِكُمْ خَيْرٌ لَّكُمْ إِن كُنتُمْ تَعْلَمُونَ “ অর্থঃ হে মুমিনগণ, জুমাআর দিনে যখন নামাযের আযান দেয়া হয়,তখন তোমরা আল্লাহর স্মরণের পানে ছুটে চল এবং বেচা-কেনা বন্ধ কর। এটাই তোমাদের জন্য উত্তম যদি তোমরা বুঝে থাক।” (সুরা- জুমাআ- ০৯)
২। নিজের জান-মাল আল্লাহ ও তার রাসুলের নিকটে চুক্তিবদ্ধ হওয়া অর্থেঃ
সুরা তওবার ১১১ নং আয়াত,
إِنَّ اللّهَ اشْتَرَى مِنَ الْمُؤْمِنِينَ أَنفُسَهُمْ وَأَمْوَالَهُم بِأَنَّ لَهُمُ الجَنَّةَ يُقَاتِلُونَ فِي سَبِيلِ اللّهِ فَيَقْتُلُونَ وَيُقْتَلُونَ وَعْدًا عَلَيْهِ حَقًّا فِي التَّوْرَاةِ وَالإِنجِيلِ وَالْقُرْآنِ وَمَنْ أَوْفَى بِعَهْدِهِ مِنَ اللّهِ فَاسْتَبْشِرُواْ بِبَيْعِكُمُ الَّذِي بَايَعْتُم بِهِ وَذَلِكَ هُوَ الْفَوْزُ الْعَظِيمُ অর্থঃ “আল্লাহ ক্রয় করে নিয়েছেন মুসলমানদের থেকে, তাদের জান ও মাল এই মূল্যে যে, তাদের জন্য রয়েছে জান্নাত। তারা যুদ্ধ করে আল্লাহর রাহেঃ অতঃপর মারে ও মরে। তওরাত, ইঞ্জলি ও কোরআনে তিনি এ সত্য প্রতিশ্রুতিতে অবচিল। আর আল্লাহর চেয়ে প্রতিশ্রুতি রক্ষায় কে অধিক? সুতরাং তোমরা আনন্দতি হও সে লেন-দেনের উপর, যা তোমাদের করেছ তাঁর সাথ। আর এ হল মহান সাফল্য।”
প্রকারভেদ
ইসলামী বিশেষজ্ঞরা বাইয়াতকে মোটামুটি ৫ ভাগে বিভক্ত করেছেন,
১. খিলাফাতের বাইয়াত - যা ইসলামী রাষ্ট্রের রাষ্ট্রপ্রধানের বা খলিফার আনুগত্বের শপথ হিসেবে নেয়া হয়ে থাকে। যখন ইসলামী রাষ্ট্রের খলিফা নিয়োগ করা হয় তখন এই বাইয়াত গ্রহন করা হয় ৷
২. বাইয়াতে ইসলাম - তথা ইসলাম গ্রহণের জন্য বাইয়াত নেয়া।
৩. বাইয়াতে তাসাওউফ - তাকওয়া পরহেযগারীতে অগ্রগামী হবার এবং নিজের অন্তরকে পরিশুদ্ধ করার শপথ। কোন পীর বা ধর্মীয় ব্যক্তির পক্ষ থেকে এই বাইয়াত নেওয়া হয়ে থাকে ৷
৪. বাইয়াতে হিজরত - দারুল কুফর বা কাফেরদের জুলুমী রাষ্ট্র ছেড়ে কোন ইসলামী রাষ্ট্রে চলে যাওয়ার জন্য কারো হাতে হাত রেখে যে শপথ গ্রহন করা হয়।
৫. বাইয়াতে জিহাদ - জিহাদের ময়দানে দৃঢ় থাকার বাইয়াত। যদি কখনো জিহাদের ময়দানে ভয়ে পালিয়ে যাবার আশংকা দেখা দেয়, তখন আমীরে জিহাদের হাতে সকল মুজাহিদ বাহিনী দৃঢ়তার বাইয়াত গ্রহণ করে। এছাড়াও সাধারণ অবস্থাতেও আমীরে জিহাদের হাতে মুজাহিদ বাহিনী জিহাদের বাইয়াত গ্রহন করে থাকে ৷
এখানে উল্লেখ্য যে, বাইয়াতের এসব প্রকারভেদ ছাড়াও আরো প্রকারভেদ রয়েছে ৷ এসবের বিস্তারিত বিবরণ ফিকহের কিতাবসমূহে রয়েছে ৷ উপরোক্ত প্রকারভেদের সামর্থনে ইসলামের মূল গ্রন্থ কুরআনে পর্যাপ্ত আয়াত রয়েছে ৷ যার সবগুলো এখানে এখনো উল্লেখ করা হয়নি।
পেনেলোপে ক্রুজ
থাম্ব|200px|ডান|২০১২ সালে [[টরন্টো আন্তর্জাতিক চলচ্চিত্র উৎসবে ক্রুজ।]]পেনেলোপে ক্রুজ সানচেস (Penélope Cruz Sánchez; বিকল্প উচ্চারণ: পেনেলোপি ক্রুজ, জন্ম: ২৮ এপ্রিল, ১৯৭৪) একজন স্পেনীয় অভিনেত্রী। তিনি মাত্র ১৫ বছর বয়সে অভিনয় শুরু করেন। অল্প বয়সেই জামোন, জামোন. দ্য গার্ল অফ ইয়োর ড্রিমস, বেল্লা ইপোকে প্রভৃতি চলচ্চিত্রে অভিনয় করে তিনি সমালোচকদের দৃষ্টি কাড়েন। এছাড়া বিভিন্ন মার্কিন চলচ্চিত্রেও তাকে দেখা যায়। এসকল চলচ্চিত্রের মধ্যে আছে, ব্লো, ভ্যানিলা স্কাই, ভিকি ক্রিস্টিনা বার্সেলোনা, এবং নাইন। এছাড়া স্পেনীয় চলচ্চিত্র পরিচালক পেড্রো আলমোডোভারের সাথে ব্রোকেন এমব্রাসেস, ভলভার,  অল অ্যাবাউট মাই মাদার এবং পাইরেটস অফ দ্য ক্যারিবিয়ান: অন স্ট্রেঞ্জার টাইডস চলচ্চিত্রে কাজ করার জন্যেও তিনি সুপরিচিত। তিনি প্রথম স্পেনীয় অভিনেত্রী হিসেবে একাডেমি পুরস্কার (সেরা অভিনেত্রী) জয় করেন এবং হলিউড ওয়াক অফ ফেম এ নাম লিখান।
প্রারম্ভিক জীবন
ক্রুজ মাদ্রিদে আলকোবেন্দাস শহরে জন্মগ্রহণ করেন। তার মাতা এনকারনা সানচেস একজন চুলবিন্যাসকারী এবং পিতা এদুয়ার্দো ক্রুজ একজন গাড়ি মেকানিক। তার দুই ভাইবোন রয়েছে। তার বোন মনিকা একজন অভিনেত্রী এবং ভাই এদুয়ার্দো একজন গায়ক। তার পিতার দিক থেকে তার একজন সৎবোন রয়েছে, তার নাম সালমা।  পেনেলোপে রোমান ক্যাথলিক ধর্মাবলম্বী হিসেবে বেড়ে ওঠেন। তার শৈশব কাটে আলকোবেন্দাসে এবং তার অধিকাংশ সময় কাটান তার দাদীর অ্যাপার্টমেন্টে। তিনি বলেন তার শৈশব খুবই আনন্দে কেটেছে।
কর্মজীবন
২০০৮ সালে ক্রুজ ফিলিপ রথের দ্য ডাইং অ্যানিমেল গল্প অবলম্বনে নির্মিত ইসাবেল কোইহেতের এলিজি চলচ্চিত্রে অভিনয় মুখ্য নারী চরিত্র কনসেলা কাস্তিয়ো ভূমিকায় অভিনয় করেন। দ্য হলিউড রিপোর্টার-এর রে বেনেট ক্রুজের অভিনয় সম্পর্কে লিখেন, "আনাড়ি পুরুষতান্ত্রিক কল্পনাধর্মী চলচ্চিত্র সত্ত্বেও তিনি অসাধারণ"। পরের বছর তিনি উডি অ্যালেনের ভিকি ক্রিস্টিনা বার্সেলোনা চলচ্চিত্রে মানসিকভাবে ভঙ্গুর নারী, মারিয়া এলেনা, চরিত্রে অভিনয় করে প্রশংসিত হন। সান ফ্রান্সিস্কো ক্রনিকল-এ মাইক লাসাল লিখেন, "পেনেলোপে ক্রুজ নিজেকে প্রকাশ করেছেন, যিনি মার্কিন চলচ্চিত্রে আগে এতটা ভালো ছিলেন না। হঠাৎ এবং প্রথমবারের মত তার তারকা খ্যাতি ব্যপ্ত হয়েছে। মারিয়া এলেনা হিসেবে ক্রুজ ছিলেন সেরা, আনন্দ প্রদায়ক, পরিত্যাক্ত, আবেগপ্রবণ, পূর্ণ পরিব্যপ্ত অভিনয়সম্পন্ন। তিনি আন্না মানিয়ানির মত আনন্দ প্রদায়ক ও ক্ষমতাসম্পন্ন এবং পাশাপাশি সুন্দরী। তার এমন কাউকে প্রয়োজন ছিল, যে তার মধ্য থেকে এসব বের করে আনতে পারবে।" একই রকমভাবে দ্য গার্ডিয়ান-এর পিটার ব্র্যাডশ তার কাজের প্রশংসা করেল লিখেন, "মারিয়া এলেনা চরিত্রে অভিনয় করা ক্রুজ পিকাসো-ধর্মী চিত্রশিল্পীর আবেগপ্রবণ ও পাগলাটে প্রাক্তন স্ত্রী, তিনি যা কিছু বলেছেন তা আরও বেশি কিছু বুঝিয়েছে। এর মানে এই নয় যে তার কথায় বেশি হাসি এসেছে, বা কোন হাসি এসেছে, কিন্তু তিনি নিশ্চিতভাবে চলচ্চিত্রের সাথে সামঞ্জস্য বজায় রেখেছেন।" ক্রুজ এই চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার ও গয়া পুরস্কার লাভ করেন এবং শ্রেষ্ঠ পার্শ্ব অভিনেত্রী বিভাগে তার প্রথম অস্কার জয় করেন। এছাড়া তিনি সেরা পার্শ্ব অভিনেত্রী বিভাগে গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনি প্রথম স্পেনীয় অস্কার বিজয়ী অভিনেত্রী এবং ষষ্ঠ হিস্পানিক অস্কার বিজয়ী ব্যক্তি।
২০১২ সালে ক্রুজ ''নিউ সুপার মারিও ব্রস. টু ও নিনটেন্ডো থ্রিডিএস এক্সএল-এর প্রচারণার জন্য প্রথমবারের মত নিনটেন্ডোর বিজ্ঞাপন চিত্রে কাজ করেন। এই বিজ্ঞাপন চিত্রে তিনি মারিও চরিত্রে অভিনয় করেন। তিনি উডি অ্যালেনের প্রণয়ধর্মী হাস্যরসাত্মক চলচ্চিত্র টু রোম উইথ লাভ-এ একজন যৌনকর্মী চরিত্রে কাজ করেন, যে একজন নববিবাহিতের স্ত্রী হিসেবে অভিনয় করেন। এই কাজের তাকে পুনরায় ইতালীয় ভাষায় কথা বলতে দেখা যায়। ক্রুজকে নিয়ে কাজ করতে পেরে আনন্দিত অ্যালেন এই চলচ্চিত্রে ক্রুজের কাজকে ইতালীয় আইকন আন্না মানিয়ানি ও সোফিয়া লরেনের সাথে তুলনা করেন। চলচ্চিত্রটি মিশ্র প্রতিক্রিয়া লাভ করে, এবং ক্রুজ তার "প্রাণোচ্ছল ও কার্টুনের মত যৌন আবেদনময়ী" কাজের জন্য প্রশংসিত হন। একই বছর তিনি ইতালীয় পরিচালক সের্জিও কাস্তেলিত্তোর ভেনুতো মোন্দো'' চলচ্চিত্রে বন্ধ্যা ইতালীয় নারী চরিত্রে অভিনয় করেন, যে তার অতীত জানাতে সারায়েভোতে ফিরে এসেছে। কাস্তেলিত্তোর স্ত্রী মার্গারেত মাজ্জানতিনির একই নামের সর্বাধিক বিক্রীত বই অবলম্বনে নির্মিত এই চলচ্চিত্রে ক্রুজ কৈশোরের শেষভাগ থেকে শুরু করে চল্লিশ বছরের শেষভাগ পর্যন্ত জীবনের বিভিন্ন পর্যায় উপস্থাপন করেন। চলচ্চিত্রটি সমালোচকদের কাছ থেকে অল্প প্রশংসা পেলেও এমিল হার্শের বিপরীতে ক্রুজের কাজ ইতিবাচক প্রতিক্রিয়া লাভ করে।
বাইয়াতে রিদওয়ান
বাইয়াতে রিদওয়ান বা বাইয়াতুস সাজার হল ৬ষ্ঠ হিজরিতে হুদাইবিয়ার নামক স্থানে মুহাম্মদ তার ১৪০০ সাহাবাকে উসমান হত্যার প্রতিশোধ নেওয়ার শপথ বাক্য পাঠ করান।
মূল ঘটনা
মুহাম্মদ(সাঃ) ষষ্ঠ হিজরিতে ১৪০০ সাহাবি নিয়ে হজ করার জন্য মক্কার উদ্দেশে রওয়ানা হন। মুহাম্মদ(সাঃ) ও তার সকল সাহাবা মক্কায় আগমনের সংবাদ শুনে কুরাইশগণ তাকে বাধা দেয়ার সিদ্ধান্ত নিলাে। এটা জানতে পেরে মুহাম্মদ মক্কার অদূরে হুদাইবিয়া নামক স্থানে শিবির স্থাপন করেন । তিনি কুরাইশদের প্রকৃত উদ্দেশ্য জানার জন্য প্রথমে খারাস ইবনে উমাইয়া ও পরে উসমান ইবনে আফনান কে কুরাইশদের নিকট দূত হিসেবে প্রেরণ করলেন ।
কিন্তু কুরাইশরা উসমানকে আটক করে রাখে। এদিকে চারদিকে রটে গেল যে, উসমানকে কুরাইশরা হত্যা করেছে। এ খবর শুনে মুসলমান ক্ষিপ্ত হয়ে ওঠেন এবং এই হত্যার প্রতিশোধ নেয়ার জন্য একটি বৃক্ষের নিচে মুহাম্মাদ (সাঃ) এর হাতের ওপর হাত রেখে শপথ গ্রহণ করেন। ইসলামের ইতিহাসে এই শপথ বা বাইয়াতকে বাইয়াতে রিদওয়ান বলা হয় ।
জর্জটাউন বিশ্ববিদ্যালয়
জর্জটাউন বিশ্ববিদ্যালয় হল ওয়াশিংটন, ডি.সি.-এর জর্জটাউন এলাকার একটি বেসরকারি গবেষণা বিশ্ববিদ্যালয়, যা বিশপ জন ক্যারল দ্বারা জর্জটাউন কলেজ হিসাবে ১৭৮৯ সালে প্রতিষ্ঠিত হয়েছিল, বিশ্ববিদ্যালয়টি দশটি অস্নাতক ও স্নাতক বিদ্যালয় নিয়ে গঠিত হয়েছে, যার মধ্যে স্কুল অব ফরেন সার্ভিস, স্কুল অব বিজনেস, চিকিৎসা বিদ্যালয়, আইন বিদ্যালয় ও কাতারের একটি বিদ্যায়তন রয়েছে। পোটোম্যাক নদীর উপরে একটি পাহাড়ে, বিদ্যালয়ের প্রধান বিদ্যায়তনটির ফ্ল্যাগশিপ হিলি হল দ্বারা চিহ্নিত করা যায়, এটি একটি জাতীয় ঐতিহাসিক ল্যান্ডমার্ক। বিদ্যালয়টি জেসুইট ঐতিহ্যে প্রতিষ্ঠিত হয়েছিল এবং এটি মার্কিন যুক্তরাষ্ট্রের উচ্চ শিক্ষার প্রাচীনতম ক্যাথলিক প্রতিষ্ঠান। জেসুইটরা পণ্ডিত ও প্রশাসক উভয় হিসাবে ১৮০৫ সাল থেকে বিশ্ববিদ্যালয়ের একাডেমিক (অধ্যয়ন বিষয়ক) জীবনে অংশগ্রহণ করেছে। যাইহোক, বিশ্ববিদ্যালয়টি সর্বদা চার্চ থেকে স্বাধীনভাবে পরিচালিত হয়েছে এবং জর্জটাউনের অধিকাংশ শিক্ষার্থী ক্যাথলিক নয়।
জর্জটাউন মার্কিন যুক্তরাষ্ট্রের শীর্ষ বিশ্ববিদ্যালয়সমূহের মধ্যে স্থান পেয়েছে এবং ভর্তি অত্যন্ত নির্বাচনমূলক হয়।   বিশ্ববিদ্যালয়টি আটচল্লিশটি শাখায় ডিগ্রি প্রোগ্রাম উপস্থাপন করে, ১৩৫ টিরও বেশি দেশ থেকে গড়ে ৭,৫০০ জন স্নাতক ও ১০,০০০ জন স্নাতকোত্তর শিক্ষার্থীদের নথিভুক্ত করে। জর্জটাউনের উল্লেখযোগ্য প্রাক্তন শিক্ষার্থীদের মধ্যে ২৭ জন রোডস স্কলার, ৩২ জন মার্শাল স্কলার, ৩৩ জন ট্রুম্যান স্কলার, ৪২৯ জন ফুলব্রাইট স্কলার, ২ জন মার্কিন রাষ্ট্রপতি ও ২ জন মার্কিন যুক্তরাষ্ট্রের সুপ্রিম কোর্টের বিচারপতি, সেইসঙ্গে আন্তর্জাতিক রয়্যালটি ও ১৪ জন বিদেশী রাষ্ট্রপ্রধান অন্তর্ভুক্ত রয়েছে। সরকারি ও আন্তর্জাতিক সম্পর্কের ক্ষেত্রে বিশ্বের নেতৃস্থানীয় প্রতিষ্ঠানসমূহের মধ্যে, বিদ্যালয়ের প্রাক্তন শিক্ষার্থীদের মধ্য থেকে অন্য যেকোনো বিশ্ববিদ্যালয়ের তুলনায় অনেক বেশি মার্কিন কূটনীতিক ও মার্কিন যুক্তরাষ্ট্রের কংগ্রেসের সদস্য রয়েছে।
জর্জটাউন হল দেশের বৃহত্তম শিক্ষার্থী-চালিত ব্যবসা, বৃহত্তম শিক্ষার্থী-চালিত ক্রেডিট ইউনিয়ন, প্রাচীনতম ক্রমাগত চলমান শিক্ষার্থী থিয়েটার ট্রুপ এবং মার্কিন যুক্তরাষ্ট্রের প্রাচীনতম বিতর্ক সমিতিসমূহের মধ্যে একটি। বিদ্যালয়ের ক্রীড়া দলসমূহের ডাকনাম হোয়াস এবং এতে একটি পুরুষ বাস্কেটবল দল অন্তর্ভুক্ত, যেটি সর্বাধিক আটটি বিগ ইস্ট চ্যাম্পিয়নশিপ জিতেছে, পাঁচটি চূড়ান্ত চারে উপস্থিত হয়েছে এবং ১৯৮৪ সালে একটি জাতীয় চ্যাম্পিয়নশিপ জিতেছে। পুরুষদের সকার ও মহিলাদের ক্রস-কান্ট্রি দলসমূহেরও জাতীয় চ্যাম্পিয়নশিপ রয়েছে, যেখানে সহ-শিক্ষামূলক নৌযান দলের চৌদ্দটি জাতীয় চ্যাম্পিয়নশিপ এবং একটি বিশ্ব চ্যাম্পিয়নশিপ শিরোপা রয়েছে৷